మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
499, 500వ టెస్టులకు వేదిక ఒకటే!
భారత క్రికెట్ జట్టు 500వ టెస్టు మ్యాచ్‌కు ఆతిథ్యమిస్తున్న కాన్పూర్ స్టేడియం గతంలోనూ ఇలాంటి ఘనతను సాధించింది.
TNN | Updated:
Sep 21, 2016, 10:40AM IST
భారత క్రికెట్ జట్టు 500వ టెస్టు మ్యాచ్‌కు ఆతిథ్యమిస్తున్న కాన్పూర్ స్టేడియం గతంలోనూ ఇలాంటి ఘనతను సాధించింది. అంతర్జాతీయ టెస్టు క్రికెట్‌లో జరిగిన 499వ మ్యాచ్‌కు కూడా కాన్పూర్ స్టేడియం వేదిక కావడం విశేషం. 1960-61 కాలంలో భారత్, పాకిస్తాన్ మధ్య కాన్పూర్‌లోని గ్రీన్ పార్క్ స్టేడియంలో టెస్టు మ్యాచ్ జరిగింది. అయితే భారత్ మాత్రం తన 499వ టెస్టు మ్యాచ్‌ను వెస్టిండీస్‌తో ఈ ఏడాది ఆడింది. ఈ మ్యాచ్ డ్రాగా ముగిసింది.
మరోవైపు భారత్, పాకిస్తాన్ జట్ల మధ్య జరిగిన 499వ టెస్టు మ్యాచ్ కూడా డ్రాగానే ముగిసింది. ఈ మ్యాచ్‌లో పాకిస్తాన్‌కు ఫజల్ మహ్మూద్ సారథ్యం వహించగా భారత్‌ను దిగ్గజ బ్యాట్స్‌మన్ నారీ కాంట్రాక్టర్ నడిపించారు. భారత ఆటగాడు పాలీ ఉమ్రిగర్ సెంచరీ చేయగా, మరో ఆటగాడు ఎం.ఎల్.జైసింహా 99 పరుగులు చేశాడు. 99 పరుగుల వద్ద రనౌట్ అయిన ప్రపంచ తొలి ఆటగాడిగా జైసింహా రికార్డులకెక్కారు.
ఇటీవల మరణించిన హనీఫ్ మహమ్మద్ పాకిస్తాన్ ఓపెనర్ బ్యాట్స్‌మన్. హనీఫ్‌, ఫజల్ మహ్మూద్, ముస్తాక్ సహా పాకిస్తాన్ ఆటగాళ్లంతా భారత్ నుంచి పాకిస్తాన్‌కు వలస వెళ్లిన వాల్లే. అలీముద్దీన్ అయితే రంజీ ట్రోఫీలో కూడా ఆడాడు. ఇదిలా ఉండగా 499వ టెస్టులో విజయం కోసం భారత్ తీవ్రంగా శ్రమించింది. మ్యాచ్ ఆఖరి రోజు భారత్ ఏకంగా తొమ్మిది మంది బౌలర్లను ప్రయోగించింది. అబ్బాస్ అలీ బేగ్, విజయ్ మంజ్రేకర్, జైసింహా కూడా తమ బౌలింగ్ సామర్థ్యాన్ని పరీక్షించుకున్నారు. అయినప్పటికీ మ్యాచ్ డ్రాగా ముగిసింది.
అజారుద్దీన్‌ను ఆహ్వానించారు.. కాంట్రాక్టర్‌ను మరిచారు
భారత్ 500వ టెస్టు మ్యాచ్ వేడుకలకు మాజీ కెప్టెన్‌లందరినీ భారత క్రికెట్ నియంత్రణ మండలి (బీసీసీఐ) ఆహ్వానించింది. అయితే ఫిక్సింగ్ కారణంగా బీసీసీఐ నిషేధానికి గురైన మహ్మద్ అజారుద్దీన్‌కి ఆహ్వానం అందింది కాని ఇదే స్టేడియంలో అంతర్జాతీయ 499వ టెస్టు మ్యాచ్‌కు నాయకత్వం వహించిన నారీ కాంట్రాక్టర్‌ను మాత్రం ఆహ్వానం అందలేదు. సునీల్ గవాస్కర్, సచిన్ టెండూల్కర్, రవిశాస్త్రి, శ్రీకాంత్, కుంబ్లే, కపిల్ దేవ్, గంగూలీ, సెహ్వాగ్, ధోనీ 500వ టెస్టు మ్యాచ్ వేడుకల్లో పాల్గొంటారు.
History behind Kanpur Green Park Stadium
India is going to play its 500th test against NZ in Kanpur on 22nd Sep, team India had played its 499th test in West Indies, but the 499th match of the history of test cricket was played in Kanpur in 1960-61 between India and Pakistan.